ceb ceb kw cy cy cy cy en cy cy de cy cy cy cy cy cy cy cy cy cy cy cy cy gn en en en en en de su cy es cy cy cy cy cy cy en cy en en en en
Croeso i wefan Cyfranogaeth Powys!
Er mwyn ymgysylltu’n gadarnhaol â phlant a phobl ifanc mae cyfranogaeth yn hanfodol.
Wrth ymgysylltu â phlant a phobl ifanc mewn proses ymgynghori, neu wneud penderfyniadau, mae’n bwysig datblygu arferion da. I’r perwyl hwn, datblygwyd Safonau Cenedlaethol ar gyfer Cyfranogaeth Plant a Phobl Ifanc Cymru.
Mae’r Safonau Cyfranogaeth yn mesur ‘ansawdd’ y broses yn erbyn dangosyddion allweddol a gytunir.
Yn ogystal â mesur y broses, mae’n bwysig asesu’r deilliannau a’r newidiadau sydd wedi digwydd oherwydd cyfranogaeth plant neu bobl ifanc.
Mae’r Fframwaith Asesu Effaith, sy’n cael ei ddatblygu ar hyn o bryd, yn cefnogi mesur pa newidiadau sy’n digwydd o ganlyniad i gyfranogaeth gan blant a phobl ifanc mewn prosesau gwneud penderfyniadau. Y bwriad yw y bydd y Safonau Cenedlaethol ar gyfer Cyfranogaeth a’r Fframwaith Asesu Effaith yn gweithio ochr yn ochr â’i gilydd i asesu a gwella arferion er budd plant a phobl ifanc, ymarferwyr a gwasanaethau ar draws Cymru.
Dyluniwyd y wefan hon yn benodol i helpu ymarferwyr, unigolion sy’n llunio polisïau a rheolwyr. Ei nod yw eich cefnogi trwy’r camau y mae angen eu cymryd cyn, yn ystod ac ar ôl cwblhau hunanasesiad yn erbyn Safonau Cenedlaethol ar gyfer Cyfranogaeth Plant a Phobl Ifanc Cymru a chyrraedd safon Nod Barcud Cyfranogaeth Cenedlaethol.
Bydd y deunyddiau ar y wefan hon yn eich cynorthwyo i gasglu’r wybodaeth i gefnogi eich arferion mewn perthynas â chyfranogaeth plant a phobl ifanc o fewn eich sefydliad, ac mae hefyd yn tynnu sylw at gwestiynau allweddol y dylid eu hystyried: Pwy ddylai fod yn rhan o hyn? Pa fathau o dystiolaeth dylid eu casglu?  Sut byddaf yn mynd ati i gwblhau’r hunan-asesiad ar-lein? Sut gall sefydliad gyrraedd safon Nod Barcud?
Mae’r wefan yn cynnwys llawer o ddeunyddiau i’w defnyddio fel adnoddau i gefnogi cyfranogaeth plant a phobl ifanc a chanllawiau ar sut i fodloni Safonau Cenedlaethol ar gyfer Cyfranogaeth Plant a Phobl Ifanc Cymru.
Mynd i’r Pecyn Hunanasesu
Beth am daro llygad ar rai o’n hadnoddau!
Cael gwybod am bob un o’r saith
Fe fyddem wrth ein bodd o glywed oddi wrthych chi!
Mae cynnwys y wefan hon yn hawlfraint Cyngor Sir Powys 2018
Privacy & Cookies Policy
We use cookies to give you the best possible experience.
By continuing to use our website we assume you agree with our cookie policy.
Our Privacy & Cookie Policy